**Daearyddiaeth yn y Newyddion: Rhifyn 13**

**Yr Ewro, Materion Gwledig Cymreig ac Ardaloedd Menter Cymru 2011**

**Cynlluniau gwers/Nodiadau Athrawon Cyfnod allweddol 2**

Trosolwg o’r adnodd

Dyluniwyd Daearyddiaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth, yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Bydd pob rhifyn yn cynnwys un brif thema a dwy erthygl berthnasol sy’n ffurfio canolbwynt ar gyfer gweithgareddau gwers. Ar ben hynny, gellir defnyddio sgrin digwyddiadau byd-eang cyfredol yn rheolaidd fel hafan, neu fel ysgogiad i ddechrau gwers. Gall y dolenni ‘Oeddech chi’n gwybod?’ fod yn sail i drafodaethau daearyddol ehangach, er enghraifft ar gyfer gweithgareddau ar ddiwedd y wers.

Mae geiriau allweddol, gyda’u diffiniadau, wedi’u lliwddangos o fewn yr adnodd.

Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd.

Bydd y gweithgareddau’n rhoi cyfleoedd i ddysgwyr:

* Ddefnyddio TGCh i ymgyfarwyddo â digwyddiadau a gwybodaeth ddaearyddol gyfredol a pherthnasol
* Datblygu gwybodaeth a barn wybodus ar amryw o faterion a phroblemau daearyddol cyfredol a’r atebion sy’n cael eu hawgrymu i’w datrys
* Datblygu sgiliau ymchwilio yn ymwneud â materion cyfredol
* Gweithio’n annibynnol ac ar y cyd
* ‘Dadansoddi a gwerthuso syniadau a thystiolaeth’ - ‘asesu bias a dibynadwyedd tystiolaeth ddaearyddol’

**Prif Thema gweithgaredd 1 - Yr Ewro ac argyfwng yr Ewro**

Cysylltiadau â’r Cwricwlwm Cenedlaethol:-

CA 3

**Cyrhaeddiad -**

* Pobl fel defnyddwyr: dylanwad y newidiadau ar weithgaredd economaidd
* Y byd cyfoethog a’r byd tlawd: economeg
* Datblygiadau mewn gwahanol leoliadau/gwledydd

**Sgiliau**

* Cyfathrebu – datblygu barn a deall bod gan bobl wahanol werthoedd, agweddau a safbwyntiau o ran materion daearyddol.
* Egluro sut a pham y mae lleoedd yn newid a chanfod tueddiadau a goblygiadau rheiny yn y dyfodol, e.e. *Twf economaidd a dirywiad*

**Gofyn ac ateb cwestiynau**

* Sut a pham y mae’r lle/amgylchedd/nodwedd yn gysylltiedig â lleoedd eraill a sut maen nhw’n rhyngddibynnol?

**Prif erthygl:**

|  |
| --- |
| **Nod:** **Mae’r adnodd hwn yn darparu crynodeb o’r argyfwng economaidd yng ngwledydd yr Ewro ym mis Tachwedd 2011.** |
| **Amcanion:** **Mae 4 rhan i’r adnodd:-****1/ cyflwyniad – hanes a dosbarthiad cyfredol yr Ewro****2/ manteision ac anfanteision o rannu’r un math o arian****3/ Argyfwng 2011 – crynodeb syml o’r materion****4/ Amlinelliad o opsiynau ar gyfer y dyfodol** **Mae hyn yn gyfuniad o ddigwyddiadau sy’n newid yn gyflym ac mae’n bosib iawn y bydd rhai o’r adnoddau angen eu diweddaru, yn enwedig o ran ymateb wleidyddol yn Ewrop. Gellir gwneud hynny yn y dosbarth.** |
| **Math o weithgaredd:** **Mae’r adnodd yn defnyddio mapiau a chyflwyniadau rhyngweithiol i egluro dosbarthiad daearyddol yr Ewro, y manteision a’r anfanteision ynghlwm wrtho, pam bod problemau yn rhai o wledydd yr Ewro a beth ellir ei wneud i ymdopi a’r materion hyn.** | **Awgrym amser:** **Bydd yr amser sydd ei angen i ddefnyddio’r adnodd hwn yn amrywio yn dibynnu ar lefel ymateb y disgyblion. Gellir defnyddio gwers hanner awr petai’r athro yn dymuno defnyddio’r cyfleoedd ar gyfer datblygu deialog strwythuredig am y newidiadau yn amgylchiadau’r gwledydd a sut y gallent newid eto yn y dyfodol.** |  |
| **Cyflwyniad i’r wers:** **Dylid ymgymryd â’r gweithgaredd i atgyfnerthu’r hyn sydd angen i ddysgwyr fod yn ymwybodol o faterion difrifol, rhyngwladol a fydd yn gallu newid eu bywydau nhw, dim ots pa mor gymhleth ydyn nhw na’u canlyniadau. Yn ddelfrydol, byddai mabwysiadu dull ‘faint ydych chi’n gwybod eisoes?’yn dda oherwydd mae’n debygol y bydd amrediad o’r holl lefelau gwybodaeth yn y rhan fwyaf o ddosbarthiadau. Yn dilyn hyn, mae’r cyflwyniadau yn ffurfio dilyniant rhesymegol gan hefyd ganiatáu am drafodaeth a holi cwestiynau.** |
| **Gweithgareddau pellach** **Gellir ystyried sail resymegol gwledydd fel y DU am gadw draw oddi wrth yr Ewro er enghraifft.** **Nid yw’r safiad hwn yn cael gwared ar y perygl y mae’r argyfwng ariannol yn ei gyflwyno ond gallai trafodaeth am p’un ai ei bod hi’n well cefnogi’r ymdrech i sefydlogi’r Ewro drwy fod yn rhan o Barth yr Ewro neu ddim, fod yn fuddiol mewn dosbarth gyda ffocws pendant.****Gellir cadw llygaid ar sefyllfa mor newidiol ar fwrdd newyddion – a’i ddiweddaru yn y dosbarth. Gallai hwn fod yn un ffisegol neu electronig, yn dibynnu ar y cyfleusterau sydd ar gael.** |

**Erthygl gysylltiedig 2: Byw yng Nghefn Gwlad Cymru - dadansoddiad ‘M A D’ Cysylltiadau â’r Cwricwlwm Cenedlaethol:-**

**Cyrhaeddiad -**

**Y dref a’r wlad: amrywiadau a newidiadau mewn yn ansawdd bywyd amgylcheddau gwledig a/neu drefol**

**Pobl fel defnyddwyr: effeithiau ar weithgaredd economaidd a newidiadau mewn gweithgaredd economaidd**

**Skills-**

**Egluro patrymau gofodol nodweddion, lleoedd ac amgylcheddau ar wahanol raddfeydd a sut y maen nhw wedi’u rhyng-gysylltu**

**Egluro sut a pham y mae lleoedd ac amgylcheddau yn newid a chanfod tueddiadau a goblygiadau ar gyfer y dyfodol**

|  |
| --- |
| **Nod: Darparu crynodeb o’r materion gwledig yng Nghymru heddiw a dangos bod amrywiaeth o strategaethau yn bodoli i gefnogi cymunedau gwledig.** |
| **Amcanion: Mae’r adnodd hwn yn canolbwyntio ar dynnu sylw at beth sy’n cael ei wneud i wella lles cymdeithasol ac economaidd cymunedau gwledig Cymru.** |
|  |
| **Mae’r adnodd hwn yn dadansoddi manteision ac anfanteision byw yng nghefn gwlad Cymru. Mae hyn yn dangos bod agweddau cadarnhaol y delfryd gwledig, i lawer, yn cael eu boddi gan faterion colled.****Mae gan ddysgwyr y cyfle i ystyried canfyddiad eu hunain a phobl eraill o fyw yn ardaloedd gwledig Cymru. Caiff cwestiwn syml ei osod i lunio holiadur.****Yn olaf, mae’r Cynllun Datblygu Gwledig i Gymru 2007-2013 yn cael ei gyflwyno er mwyn dangos bod rhywun yn mynd i’r afael â rhai o’r materion hyn. Ceir detholiad o’r prosiectau sydd wedi’u sefydlu yn defnyddio’r arian yma a chânt eu crynhoi yn yr adnodd.** | **Awgrym amser: 30 munud i 1 awr yn ogystal â chyfle i ddatblygu’r astudiaeth i holiadur, data dadansoddol ac adroddiad fyddai’n gofyn am sawl gwers a gwaith cartref.** |  |
| Crynodeb o’r wers - bydd y rhan gyntaf yn rhoi cyflwyniad i’r dudalen a’r pwnc ac yn annog dysgwyr i ofyn cwestiynau a fydd yn darparu tystiolaeth o ganfyddiad gwahanol bobl y ba mor ddeniadol yw bywyd gwledig. Gellir datblygu holiadur llawn ar gyfer y dosbarth cyfan yn seiliedig ar y cyflwyniad hwn, yn ogystal â rhannu data a’i ddadansoddi.Cyflwynir yr ail ran fel cyflwyniad o’r manteision a’r anfanteision canfyddol o fyw yng nghefn gwlad Cymru. Maen nhw hefyd yn dangos y materion negyddol sy’n gorbwyso’r rhai cadarnhaol. Mae’r drydedd a’r bedwaredd ran yn cyflwyno Pwyllgor Comisiwn Ewropeaidd ar gyfer Cynllun Datblygu Gwledig - ‘Y Cynllun Datblygu Gwledig i Gymru 2007-2013’.Mae’r map rhyngweithio yn rhoi crynodeb cyfyngedig o rai o’r sawl prosiect sydd wedi’u cofrestru i dderyn arian gan y cynllun hwn.  |
| **Cyfle am weithgareddau** Yn ogystal â’r holiadur y sonnir amdano uchod, darperir cyfeiriad gwe’r gofrestr gyflawn o’r cynlluniau sydd o dan nawdd y Cynllun Datblygu er mwyn mynd yno i weld. Mae dogfennaeth rhai o’r projectau yn well na rhai eraill ac mae yna amrediad o ddyddiadau cyflawni. Mae hyn yn rhoi’r argraff bod rhai ‘ar waith’ a rhai eraill wedi neu yn dod i ben. Fodd bynnag, efallai y bydd athrawon yn gweld bod yr ysgolion lleol yn fan cychwyn da er mwyn ymestyn yr enghreifftiau a’r dadansoddiad o strategaethau datblygu gwledig sydd ar waith yng Nghymru ar hyn o bryd. |

Gweithgaredd Busnes mawr yng Nghymru – Beth sy’n digwydd i wella’r economi Gymreig?

CA3

Cyrhaeddiad -

Y byd cyfoethog a’r byd tlawd: datblygiad economaidd mewn gwahanol leoliadau/gwledydd

Sgiliau -

Egluro’r gwahanol achosion ac effeithiau o brosesau dynol a sut mae’r prosesau hynny’n rhyngberthyn, *e.e. achos a chanlyniadau ‘polisïau datblygu ardaloedd’*

Egluro sut a pha y mae lleoedd ac amgylcheddau yn newid gan ganfod tueddiadau a goblygiadau’r dyfodol *e.e. canlyniadau ‘cysylltiadau economaidd a gwleidyddol’*

|  |
| --- |
| Nod: To develop learners’ awareness of current economic conditions in their home region. |
| Amcanion: Ffocws yr adnodd hwn yw canfod bod Cymru yn wlad ymylol, fel y rhai y sonnir amdanynt yn yr astudiaeth ar ‘Barth yr Ewro’. Mae gofyn am bolisi ail-ddatblygu diwydiannol yng Nghymru er mwyn ysgogi ystwythder yn erbyn effeithiau negyddol yr argyfwng economaidd presennol ac er mwyn annog twf economaidd. |
|  |
| **Math o weithgaredd:****Cyflwyno gwybodaeth a chwis** | **Awgrym amser:** **O 15 munud hyd at 1 awr yn dibynnu ar lefel manylion a’r drafodaeth ganlynol**  |  |
| **Cyflwyniad i’r wers:** Mae’r gweithgaredd yn parhau o’r wybodaeth a gyflwynwyd yn erthygl 1 a 2. Mae rhan 1 yn rhoi lleoliad ymylol Cymru yng nghyd-destun craidd yr Undeb EwropeaiddMae’r 2il ran yn defnyddio cwis defnyddiol i ysgogi meddwl yn y dysgwyr am ffactorau lleoliad sy’n annog datblygiad diwydiannol.Cyflwyniad yw rhan 3 o’r cadarnhad diweddar y bydd cefnogaeth ar gyfer 5 ardal fenter yng Nghymru.Mae’r bedwaredd ran yn rhoi disgrifiad cryno o brosiect y Northern Gateway yng Nglannau’r Dyfrdwy yng ngogledd ddwyrain Cymru. |
| Cyfle am weithgaredd: Gall ddosbarthiadau ddefnyddio’r wybodaeth yn y drydedd ran er mwyn croesgyfeirio manteision ac anfanteision posibl o ran lleoliadau er mwyn cynhyrchu rhestr o fanteision a manteision ar gyfer y prosiect Northern Gateway yng Nglannau Dyfrdwy. |